**Referat fra årsmøte i TRONDRUDMARKA VEL**

**Lørdag 13.08.2016 kl.15.30**

Nystølkroken Kafe

1. **Godkjennelse av innkalling og saksliste.**

Godkjent uten kommentar.

1. **Valg av dirigent og referent**

Forman, Øyvind Roger Hansen – Enstemmig valgt som dirigent.

Anne Marit Bærug – Enstemmig valgt som referent.

1. **Årsmelding 2015/2016 leses opp.**

Øyvind Roger Hansen kom med en status rapport angående skiltingen innover i fjellet. Også i år ble det delt ut kontaktskriv hvor de som er interessert i å delta på dugnad kunne skrive seg på, disse vil bli kontaktet når det er aktuelt.

Årsmøtet hadde ingen kommentarer til årsmeldingen, og styret ble takket for den gode innsatsen.

1. **Regnskap avsluttet 2015.**

Kasserer gjennomgikk regnskapet og det ble godkjent uten kommentarer. Revisor leste opp revisjonsrapporten.

1. **Behandling av innkomne forslag.**

Under årsmøtet for Trondrudmarka Vegsamvirke ble det vedtatt å kunne avholde årsmøtet tidligere på året. Ordlyden i vedtektene til Trondrudmarka Vel – §4 Årsmøtet, første avsnitt, tredje setning - bør endres da årsmøtene avholdes samme dag. Forslag til ny ordlyd: «Forslag som ønskes behandlet på årsmøtet skal fremlegges skriftlig og være mottatt av styrets formann innen 1. januar».

Forslaget ble godkjent av årsmøte.

1. **Fastsettelse av kontingent.**

Styret foreslår å øke kontingenten til kr.1000,-. Dette bl.a. på grunn av løypekjøring. Styret informerte om at dagens kontingent ikke dekker kostnader til løypekjøring og at Helge Holm sponser en stor del av kostnadene. Styret vurderer alternative løsninger for løypekjøring bl.a. fornyelse av avtalen med Helge Holm eller inngå samarbeid med Nes løypelag.

Styrets forslag om å øke kontingenten til kr.1000,- ble enstemmig vedtatt.

1. **Valg**

1. Formann, på valg

Forslag fra valgkomite Øyvind Roger Hansen – enstemmig valgt.

2. Styremedlem, på valg

Forslag fra valgkomite Borger Warlo - enstemmig valgt.

1. Kasserer, Jan Olav Solberg - ikke på valg

4.Valgkomite, på valg

Begge tar gjenvalg. Erik Lunde og Ellen Blaauw Nordal – enstemmig valgt.

5.Revisor, på valg

Forslag fra valgkomiteen Even Egeberg og Harald Norberg - begge enstemmig valgt.

Styret avsluttet med å informere om dugnad i Trondrudmarka **LØRDAG 27. AUGUST KL.10.30.** Regner med å være tilbake ca kl.15-16.

**Følgende innspill er notert i tilknytning til årsmøtet:**

* Det framkom ønske om bedre sommerkart over området. Styret har hatt kontakt med o-laget i Nesbyen som har kart over deler av området. De er ikke uvillige til å utvide sitt kartgrunnlag. For tilgang til støtteordninger og kartutviklere kan det være hensiktsmessig å samarbeide med o-laget. Vellet kan bidra med økonomisk støtte. Harald Norberg påtok seg å bistå i arbeidet.
* Vi har 3 hovedstier, til: Øytjern, Åkrefjell og Trommenatten, her trengs det en del nye klopper.
* Vellet bekoster 2 stk. nye hengsler til postkassen på Nystølkroken kafè.